Aalborg Stiftstidende, 1846-08-10
Aalborg, den 10de August. Den holsteenske Stænderforsamling er nu de facto opløst, endskjøndt Opløsningen mangler at legal Form, idet først den kgl. Commissarius har erklæret ikke længere at kunne bivaane Forhandlingerne og dernæst Forsamlingen, efter adskillige Forhandlinger, den 4de ds. med 37 Stemmer imod 6 (Præsidenten stemte ikke med) besluttede indtil videre at hæve sine Møder og de fleste Medlemmer foreløbig allerede forlod Jtzeboe. Under Discuteringen af det Balemanniske Andragende om at give Forbundsdagen Underretning om det Passerede, reiste nemlig den kgl. Commissarius sig, erklærede Forsamlingens hele Fremgangsmaade for ulovlig, paastod, at Forsamlingen var ucompetent til at henvende sig til det tydske Forbund og forlod derpaa Stændersalen med den Tilkjendegivelse, at det var ham umuligt, længere at være tilstede ved en saadan Forhandling og at han ikke vilde indfinde sig igjen for Forsamlingen var vendt tilbage til den lovlige Forhandlingsgang. Saaledes fortæller Bremer Zeit." vi kunne imidlertid ikke antage, at det hænger saadant sammen, thi hvis Forsamlingen foretog sig noget, endog i den Grad formeentlig Ulovligt (som vi forresten betvivle, at en tydsk Stænderforsamlings Recurs til Forbundet kan ansees for),at Regjeringens Repræsentant ikke kunde forsvare for sig at overvære det maatte det vistnok ogsaa paahvile ham, at erklære Forsamlingen for ophævet uden at oppebie, om den muligen, som desuden har viist sig ikke at være Tilfældet, ikke forandrede sin Beslutning. Efter Commissarii Bortgang spurgte nu Præsidenten Forsamlingen, om den efter det Passerede ansaae sig competent til at fortsætte Forhandlingen om det Balemannske Andragende, hvilket den eenstemmig beigede. Derpaa blev Discussionen fortsat, og det før forkastede Claussenske Andragende om at indgive Klage til Forbundet, istedetfor, som det Balemann'ske gik ud paa, blot at notificere dette om det Skeete, blev nu optaget som Amendement til Andragendet. Denne Discussion er tilendebragt den 3die ds., hvorpaa Forsamlingen, som meldt, næste Dag tog den Beslutning, indtil videre at opløse sig, efter at Grev Reventlou af Preetz endnu havde bragt det Cancellicirculaire, det forbyder Afholdelsen af Forsamlinger og Petitioner til Stænderne, som angaae Hertugdømmets statsretlige Stilling, paa Bane. Man ventede, at Stænderne endnu vilde for deres Opløsning vinde Tid til at protestere mod dette Circulaire, som formeentlig uovereensstemmende med Lovgivningen, da Cancelliet ikke har lovgivende Magt og Love, der angaae Personrettighederne, maae forelægges Stænderne før de udstædes. (Spørgsmaalet og Cancelliernes Competence til ved administrative Foranstaltninger at begrændse Forsamlings og Petitionsfriheden vil nu ogsaa blive brøttet i den Roeskildske Forsamling ved den til Committeebehandling antagne Klage over det danske Cancellies bekjendte Cirentaire af 8de November). "Breslauer Tid." melder endvidere, at den dansk holsteenske Forbundsgesandt i Frankfurt, Baron Pechlin, var ankommen til Berlin 1) for at virke til, at Forbundsdagen erklærer sig incompetent, hvis Holstenerne indgive Klage til Forbundet; 2) at overbevise de tydske Regjeringer om, at den saakaldte Agitation i Hertugdømmerne bæret en revolutionair Charakteer hos sig, der skulde være faretruende for Tydsklands indre Rolighed. J Breslau forberedes en Adresse til Holstenerne. – Dagsposten beretter, at den kgl. Commissarius endnu engang indfandt sig i Stænderforsamlingen, men forgiæves. Forsamlingen har besluttet sin Klage til det tydske Forbund og saa godt som opløst sig.